# name
Infància i participació política : recull d'experìències de consells d'infants i/o adolescents a Catalunya

# metadata.dc.description.abstract[].value
Fa ja uns quants anys que a Catalunya es va posar en marxa un projecte engrescador, un repte per a nens, nenes, polítics, tècnics i dinamitzadors de diversos municipis. Aquest repte, encara vigent, era incloure als nenes i les nenes en el disseny de la ciutat com a ciutadans i ciutadanes que són. Repte fortament vinculat a fer efectiu el seu dret a exercir la seva ciutadania i prendre part activa de la ciutat que habiten i de la qual en formen part. Els Consells d’infants i/o adolescents s’han anat constituint en un òrgan de participació política municipal que reconeix que els nens i nenes poden incidir en la ciutat, pensar-la i transformar-la. Podem afirmar que aquests consells han estat una oportunitat que ens ha enfortit col·lectivament, ja que ens permet avançar junts i ens fa créixer a tots. Cadascun dels implicats incorpora una mirada diferent sobre la ciutat des d’on codecidir i codissenyar creativament el municipi. La incorporació dels infants i adolescents en els òrgans municipals permet incloure necessitats sentides, mirades fresques de la ciutat i enfortir el compromís d’uns i uns altres. Entenem que la seva participació, i especialment la seva participació política, ha de prendre formes diferents, es pot dur a terme en espais i llocs diversos i es desenvolupa al voltant de múltiples temàtiques. En aquest llibre centrem la nostra atenció en els Consells d’infants i/o adolescents municipals entenent que són òrgans de participació política vinculats a l’equip de govern, que actuen a nivell d’un territori concret per abordar les qüestions que els preocupen i els interessen amb la finalitat de contribuir a la millora del municipi.

# metadata.dc.description.sponsorship[].value
Recercaixa: programa impulsat per l'Obra Social ”la Caixa" i l’Associació Catalana d’Universitats Públiques (ACUP)

# metadata.dc.rights[].value
cc-by-nc-nd (c) Novella Cámara et al., 2016

# metadata.dc.source[].value
Llibres / Capítols de llibre (Teoria i Història de l'Educació)

# metadata.dc.title[].value
Infància i participació política : recull d'experìències de consells d'infants i/o adolescents a Catalunya